**FACE SHEET**

**โครงการพลังชุมชน**

****

หลักสูตรเสริมสร้างความรู้ชุมชน สร้างอาชีพยั่งยืน ขยายผลศาสตร์พระราชาหลักปรัชญาของเศรษฐกิจพอเพียงสู่การสร้างแรงบันดาลใจให้ชุมชนลุกขึ้นมาพัฒนา พึ่งพาตนเอง ด้วยภูมิปัญญาและวัตถุดิบท้องถิ่นมาต่อยอดแปรรูปเพิ่มมูลค่า สร้างอัตลักษณ์สินค้าให้โดดเด่น รู้จักตลาดก่อนผลิตและขาย สร้างแบรนด์ ทำการตลาด ขยายช่องทางการขายทั้งออฟไลน์และออนไลน์ รวมถึงวางแผนชีวิตเพื่อความยั่งยืน

จากสถานการณ์โควิด 19 เอสซีจีได้ขยายผลเพื่อช่วยเหลือแรงงานคืนถิ่น ให้ความรู้ชุมชนกว่า 730 คน ใน 21 จังหวัด ได้แก่ เชียงราย เชียงใหม่ ลำปาง ลำพูน พิษณุโลก แพร่ อุตรดิตถ์ ตาก บุรีรัมย์ ขอนแก่น บึงกาฬ อุดรธานี อุบลราชธานี กาฬสินธุ์ นครราชสีมา สระบุรี ระยอง นครสวรรค์ สุโขทัย กาญจนบุรี และนครศรีธรรมราช ส่งผลให้ชุมชนมีรายได้ อยู่รอด เติบโต พร้อมแบ่งปัน และสร้างเครือข่ายชุมชนเข้มแข็งร่วมกัน

**ศูนย์การเรียนรู้ผ้าจกเมืองลอง จ.แพร่ โดยคุณประนอม ทาแปง**

 ****

คุณประนอม ทาแปง มีความเชี่ยวชาญเรื่องการทอผ้าโดยเฉพาะผ้าตีนจก มีผลงานประณีตเชิงศิลป์และพัฒนาลวดลายใหม่ได้อย่างประณีต จนได้รับการยอมรับสาธารณชน เป็นศิลปินแห่งชาติ สาขาทัศนศิลปะ แปลงบ้านเป็นพื้นที่การเรียนรู้การศึกษาภูมิปัญญาท้องถิ่น “ศูนย์การเรียนรู้ผ้าจกเมืองลอง จ.แพร่” พื้นที่ต้นแบบการพัฒนาในพื้นที่ จ.แพร่ของโครงการพลังชุมชน ที่ขยายองค์ความรู้ไปสู่ชุมชนรอบข้าง ส่งเสริมผู้สูงอายุและเยาวชนในการอนุรักษ์และพัฒนาการทอผ้าจกโบราณของจังหวัดฯ เชื่อมต่อความรู้เรื่องการทอผ้าในโครงการพลังชุมชน

**คุณภัทชา ตนะทิพย์**

**นวัตกรตัวแม่ ปั้นเครือข่ายชุมชนวังชิ้น**

****

ในอดีตคุณภัทชาเป็นเกษตรกร ปลูกกล้วยหอมทองและเลี้ยงหมูตามวิธีเกษตรกรในชุมชน พบปัญหาคือตลาดรับซื้อกล้วยได้ในราคาถูก ยิ่งทำยิ่งท้อจนไม่อยากทำต่อ จึงมองหาวิธีใหม่ ๆ และได้เข้าอบรมกับโครงการพลังชุมชน ศึกษาการพัฒนาสินค้าตามหลักการ “ง่าย ไว ใหม่ ใหญ่ ยั่งยืน” รวมถึงได้รับคำแนะนำเรื่องการแปรรูปกล้วยกับโครงการพลังชุมชน จนสามารถพัฒนาสูตรเป็นกล้วยหอมทองอบกรอบ รสคาราเมล และสินค้าอื่น ๆ อาทิ ข้าวเม่าคาราเมลคอนเฟลกส์ เครื่องดื่มจากกล้วย กล้วยหอมทองซีเรียล โจ๊กกล้วยหอมทองธัญพืช เป็นต้น โดยร่วมพัฒนาการออกแบบบรรจุภัณฑ์ร่วมกับเยาวชนในท้องถิ่น และใช้เทคโนโลยีการผลิตบรรจุภัณฑ์จาก LocoPack ช่วยเพิ่มมูลค่าให้สินค้ามากขึ้น

นอกจากนี้ คุณภัทชา ยังมีแนวคิดพัฒนาชุมชนวังชิ้น จ.แพร่ ให้เป็นชุมชนเศรษฐกิจ “[กล้าคิด](https://www.facebook.com/hashtag/%E0%B8%81%E0%B8%A5%E0%B9%89%E0%B8%B2%E0%B8%84%E0%B8%B4%E0%B8%94?__eep__=6&__tn__=*NK*F) [กล้าทำ](https://www.facebook.com/hashtag/%E0%B8%81%E0%B8%A5%E0%B9%89%E0%B8%B2%E0%B8%97%E0%B8%B3?__eep__=6&__tn__=*NK*F) [ทำต่อเนื่อง](https://www.facebook.com/hashtag/%E0%B8%97%E0%B8%B3%E0%B8%95%E0%B9%88%E0%B8%AD%E0%B9%80%E0%B8%99%E0%B8%B7%E0%B9%88%E0%B8%AD%E0%B8%87?__eep__=6&__tn__=*NK*F)**”** อีกทั้งจัดตั้ง “ศูนย์นวัตกรรมกล้วยหอมทองครบวงจร” เปิดสอนอาชีพให้ผู้ที่สนใจ สร้างงานให้คนในท้องถิ่น ดึงเยาวชนรุ่นใหม่มาร่วมพัฒนาการตลาด และเชื่อมต่อท่องเที่ยวต่าง ๆ ใน อ.วังชิ้น จนกลายเป็นชุมชนท่องเที่ยวเชิงสุขภาพ และชุมชนต้นแบบเศรษฐกิจของ จ.แพร่

**ศูนย์นวัตกรรมกล้วยหอมทอง**

**คุณสินชัย พุกจินดา**

**หมอนไม้ไออุ่น โฮมสเตย์ครบวงจร จุดเช็คอินเมืองแพร่**

****

คุณสินชัยเกิดในครอบครัวช่างไม้ ทำงานเป็นช่างเฟอร์นิเจอร์ มีรายได้พออยู่พอกิน เข้าร่วมอบรมโครงการพลังชุมชนจากการชักชวนของคุณภัทชา เกิดการซึมซับ เรียนรู้ศาสตร์พระราชา ต่อยอดแปรรูปสินค้าสร้างมูลค่าเพิ่ม จนพัฒนาจากการขายเฟอร์นิเจอร์ไม้ สู่การทำหมอนไม้ไออุ่นโฮมสเตย์ มีจุดชมวิว จุดเช็คอิน ร้านอาหาร ร้านกาแฟ เกิดการจ้างงานให้คนในชุมชน และนำสินค้าของฝากของที่ระลึกมาขาย

แนวคิดหมอนไม้ไออุ่นเป็นการทำโฮมสเตย์แบบครบวงจร เน้นเรื่องอาหารสุขภาพ ผักปลอดสาร ดึงดูดนักท่องเที่ยว คุณสินชัยมีแนวคิดขยายสู่การท่องเที่ยวเชิงสุขภาพ โดยพัฒนาร่วมกับเครือข่ายใน จ.แพร่ มุ่งหวังดึงชุมชนและคนรุ่นใหม่เข้ามาร่วมขับเคลื่อนการท่องเที่ยวอย่างระบบ พัฒนาเป็นธุรกิจการนำเที่ยวเชิงสุขภาพครบวงจร



**คุณพนารัตน์ พงศ์สุขรัตน์**

**เจ้าของธุรกิจร้านขายของชำและการจัดตั้งกลุ่มผู้สูงอายุในชุมชน**

****

คุณพนารัตน์ อดีตประกอบอาชีพรับราชการ ด้านพยาบาลวิชาชีพ ลาออกจากราชการมาช่วยคุณพ่อคุณแม่ที่ดูแลร้านโชว์ห่วย (มินิมาร์ทพงศ์สุขรัตน์เฮาส์) สาเหตุเพราะมินิมาร์ทเข้าระบบดิจิทัลกับโครงการประชารัฐ ซึ่งคุณพ่อคุณแม่ไม่ถนัดการใช้อุปกรณ์ดิจิทัลเทคโนโลยี คุณพนารัตน์จึงกลับมาช่วยบริหารจัดการกิจการที่บ้าน และหาความรู้ด้านการทำธุรกิจเพิ่มเติม โดยเข้าอบรมกับโครงการพลังชุมชน นำธุรกิจโชว์ห่วยมาเป็นกรณีศึกษา เพื่อสร้างความสามารถทางการทำธุรกิจและการทำตลาด พัฒนากลยุทธ์ปรับโมเดลร้านมินิมาร์ทเชื่อมต่อกับชุมชนรอบข้างโดยรับของมาขาย เช่น ไข่ ไก่ทอด ผักปลอดสารพิษ และผลิตภัณฑ์ในโครงการพลังชุมชน อีกทั้งรวมกลุ่มตั้งวิสาหกิจเพื่อผู้สูงอายุ โดยใช้ไร่พนาวิทย์เป็นศูนย์จัดอบรมผู้สูงอายุ เชื่อมต่อกับหน่วยงานราชการ และอีกส่วนทำเป็นพื้นที่เกษตร ส่งเสริมผู้สูงอายุให้มีรายได้เพิ่มจากการแปรรูปผลิตผลเกษตร นอกจากนี้ร่วมมือกับเครือข่ายพัฒนาไร่พนาวิทย์เป็นหนึ่งในเส้นทางท่องเที่ยวเชิงสุขภาพ ดึงดูดให้นักท่องเที่ยวให้มาทานอาหารพื้นเมือง เช่น ขนมจีนแบบสด ก๋วยเตี๋ยวเส้นสดน้ำอ้อย และเป็นจุดซื้อของฝากของที่ระลึก


**ไร่พนาวิทย์ มินิมาร์ทพงศ์สุขรัตน์เฮาส์**

 A store with shelves full of food

Description automatically generated

**คุณธมนภัทร สมภาร**

**แปรรูปโกโก้ครบวงจร**



คุณธมนภัทร อดีตพยาบาลวิชาชีพ ลาออกราชการมาประกอบธุรกิจส่วนตัว แต่ในช่วงสถานการณ์โควิด 19 ได้ปิดกิจการลง และกลับมาอยู่บ้านทำเกษตรอินทรีย์ผสมผสานโดยมีโกโก้เป็นสินค้าหลัก ปัญหาที่พบจากการทำเกษตร คือการลงทุนและผลตอบแทนต้องใช้เวลานาน รายได้ขึ้นอยู่กับคุณภาพผลผลิตและราคาตลาด จึงหาความรู้พาตนเองเข้าร่วมโครงการอบรมต่าง ๆ รวมถึงโครงการพลังชุมชน

เมื่อเข้าโครงการพลังชุมชน ได้รับคำแนะนำให้แปรรูปโกโก้ครบวงจร เริ่มจากทำเมล็ดแห้ง ทำช็อกโกแลต ทำเครื่องดื่มโกโก้ พัฒนาต่อยอดทำห้องผลิตให้ได้มาตรฐาน อย. และเพิ่มไลน์ผลิตภัณฑ์เป็นเครื่องสำอางจากโกโก้ สร้างช่องทางการขาย ในการออกบูธ รับผลิต OEM และเครือข่ายในการจำหน่าย ปัจจุบันคุณธมนภัทรผันตัวเป็นผู้ส่งมอบความรู้เรื่องแปรรูปโกโก้ครบวงจร มีสถานที่ให้เรียนรู้ดูงาน มีผลิตภัณฑ์โกโก้ เมล็ดแห้งโกโก้ โกโก้นิปส์ โกโก้ผง 100% ดาร์กช็อกโกแลต โกโก้ลาวา พัฒนาสถานที่ผลิตจนได้มาตรฐาน ได้รับการรับรองจาก อย. 2 รายการ (โกโก้ผง 100% และดาร์กช็อกโกแลต) เครื่องสำอางได้รับมาตรฐานแล้ว 3 รายการ (สบู่สครับ ครีมสครับหน้า และเซรั่มโกโก้) เป้าหมายคือการสร้างอาชีพที่มั่นคงและรายได้ที่ยั่งยืนให้กับครอบครัว ขยายสู่ชุมชน ส่งต่อธุรกิจให้รุ่นลูก ๆ ได้

**คุณธนันท์เศรษฐ์ อาจโพธิ์**


**การทำตลาดและเกษตรอินทรีย์**



คุณธนันท์เศรษฐ์ อดีตรับราชการตำรวจ หลังจากเกษียณราชการแล้ว หันมาศึกษาการทำอาชีพตามหลักปรัชญาของเศรษฐกิจพอเพียง พบปัญหาเกษตรกรมีหนี้สิน มีผลผลิตทางการเกษตรจำนวนมาก แต่ขายไม่ออก กำหนดราคาไม่ได้ อีกทั้งเกษตรกรส่วนใหญ่ใช้สารเคมี เช่น ยาฆ่าหญ้า ยาฆ่าแมลง ฮอร์โมนพืช จึงพยายามศึกษาหาความรู้ ส่งเสริมให้ชุมชนทำเกษตรแบบพอเพียง เน้นคุณภาพผลผลิตเปลี่ยนจากเกษตรเคมีสู่เกษตรปลอดสาร เช่น น้ำหมักชีวภาพ จุลินทรีย์สังเคราะห์แสง การทำฮอร์โมนพืชต่าง ๆ หลังจากเข้าร่วมโครงการพลังชุมชน ได้นำเศรษฐกิจพอเพียงและหลักการ “ง่าย ไว ใหม่ ใหญ่ ยั่งยืน” มาประยุกต์กับการทำเกษตรอินทรีย์ รวมถึงผักปลอดสารพิษ พัฒนาผักปลอดสารเคมีให้มีมาตรฐาน โดยเริ่มต้นทดลองที่ตนเองเพื่อเป็นตัวอย่าง อีกทั้งสร้างตลาดสดชุมชน ส่งเสริมให้ชุมชมมีพื้นที่ค้าขายผลิตผลการเกษตร ซื้อขายภายในพื้นที่และชุมชนใกล้เคียง เชื่อมโยงสินค้าชุมชนโดยไม่ผ่านพ่อค้ากลาง มุ่งหวังให้ชุมชนพึ่งตัวเองได้ มีความสุขอย่างยั่งยืน

**คุณรณเกียรติ คำน้อย**

**น้ำมันงาสกัดเย็นเด็งซู**



คุณรณเกียรติ สมัยก่อนทำเกษตร รับซื้อเมล็ดงาดำจากชุมชนในพื้นที่ เพื่อนำไปทำเป็นน้ำมันงา สกัดบรรจุขวดรีไซเคิล แต่เนื่องจากวัตถุดิบที่ราคาแพงขึ้น ต้นทุนสูง ทำให้รายได้ลงลด ในช่วงนั้นแม่ภัทชาชักชวนคุณรณเกียรติเข้าร่วมอบรมโครงการพลังชุมชน จึงได้เปลี่ยนกระบวนความคิด ลดการปริมาณผลิตลง ทำตามปริมาณคำสั่งของลูกค้า และพัฒนาการทำตลาด สร้างเอกลักษณ์สินค้า จนกลายมาเป็น “น้ำมันงาสกัดเย็นเด็งซู” (มาจากภาษากะเหรี่ยง แปลว่า น้ำมันงา) งาดำสกัดบริสุทธ์ไม่ผ่านความร้อน สำหรับบำรุงร่างกาย บำรุงผิวพรรณ กระตุ้นการขับถ่าย และต่อยอดแปรรูปสู่ผลิตภัณฑ์อื่น ๆ เช่น งาดำอบสมุนไพร โลชันบำรุงผิวน้ำมันงา สเปรย์สมุนไพร และหันมาทำเกษตรผสมผสาน ปลูกผักปลอดสาร เลี้ยงหมูหลุม ทำนา ควบคู่กันไป

**A group of bottles on a table

Description automatically generated** 

**คุณศิวานันท์ จิรกุลธนินโชตน์**

**โรงงานเย็บผ้า Pop Sport และ โฮงฮิมเฮือน**

**A person sitting in a chair

Description automatically generated**

คุณศิวานันท์ น้องสาวคุณภัทชา เดิมทำเครื่องนุ่งห่ม จึงรวมกลุ่มตั้งวิสาหกิจชื่อ “กลุ่มเย็บผ้าบ้านวังกวางเหนือ” และเปิดกิจการรับผลิตเสื้อพิมพ์ลายตามแบบของลูกค้า ชื่อร้าน “Pop Sport” ผลิตเสื้อผ้ากีฬาและชุดพละ ลงทุนขยายกิจการ แต่ประสบปัญหาการบริหารสภาพคล่อง จึงหาความรู้โดยเข้าอบรมโครงการพลังชุมชนจากการชักชวนของคุณภัทชา ได้เรียนรู้การบริหารจัดการธุรกิจตามความพอประมาณ มีเหตุผล สร้างภูมิคุ้มกันจากความผันผวนและความเสี่ยงต่าง ๆ บริหารสภาพพคล่องการเงินอย่างเหมาะสม สร้างเครือข่าย ปัจจุบันนอกจากเป็นเจ้าของกิจการโรงงานเย็บผ้า ยังศึกษาผ้าทอสีธรรมชาติ เพื่อมาพัฒนาผ้าทอ ผ้ากะเหรี่ยง ผ้าจก และเป็นเจ้าของธุรกิจร้านกาแฟ “โรงฮิมเฮือน” อีกทั้งยังให้คำปรึกษาการสร้างมาตราฐานอุตสาหกรรม เช่น GMP อย. เชื่อมโยงหน่วยงานราชการกับธุรกิจรายย่อยในอำเภอวังชิ้น

A machine with buttons and buttons

Description automatically generated with medium confidence A purple and white polo shirt

Description automatically generated

A group of shirts on mannequins

Description automatically generated A building with a porch and a swing

Description automatically generated with medium confidence

**คุณอัครเดช จันทร์สี**

**สมุนไพรแผนไทย**



คุณอัครเดชเป็นหมอพื้นบ้าน มีความรู้ด้านการปลูกต้นไม้และพืชสมุนไพร เป็นอีกหนึ่งผู้เข้าร่วมอบรมในโครงการพลังชุมชนจากการชักชวนของคุณภัทชา (น้าสาว) หลังจากเข้าร่วมอบรม ได้เรียนรู้และปรับเปลี่ยนกระบวนความคิด การตั้งเป้าหมายที่ชัดเจน เริ่มจากความเชี่ยวชาญในสิ่งที่มี จึงศึกษาต่อแพทย์แผนไทย ได้รับการรับรองประกาศณียบัตรประกอบอาชีพแพทย์แผนไทย ปัจจุบันคุณอัครเดชมีความเชี่ยวชาญศาสตร์การนวด เป็นวิทยากรให้ความรู้ด้านการแพทย์แผนไทย ทำผลิตภัณฑ์สมุนไพรส่งร้านนวด ยารักษาตามอาการ มีแผนต่อยอดสู่การท่องเที่ยวเชิงสุขภาพ เชื่อมต่อกับเครือข่ายใน อ.วังชิ้น มีผลิตภัณฑ์ อาทิ ยาดมสมุนไพรบ้านไพรดี ผลิตจากสมุนไพรโปร่งฟ้า เกลือสะตุ สำหรับการทำสปา ผ้ากระโจมอบสมุนไพร เป็นต้น

**เอกเขนก แสกชีวา มาวังชิ้น**

*โครงการพลังชุมชน อ.วังชิ้น จ.แพร่ ต่อยอดเครือข่ายหลากหลายอาชีพ อาทิ สารพัดกล้วย โกโก้ สมุนไพร แพทย์แผนไทย เกษตรอินทรีย์ คาเฟ่ โฮมสเตย์ ท่องเที่ยวชุมชน เส้นทางท่องเที่ยวท้องถิ่นเชิงสุขภาพ ร้านค้าชุมชนคุณค่าผู้สูงวัย เป็นความเข้มแข็งของเครือข่ายพลังชุมชน ที่เอสซีจีเสริมสร้างให้เกิดการเรียนรู้และกล้าลงมือทำจนเห็นผล*

1. **เส้นทาง : การต่อยอดเครือข่ายชุมชน สู่การท่องเที่ยวท้องถิ่น**

***บ้านค้างใจ ศูนย์การเรียนรู้ผ้าทอกะเหรี่ยงครบวงจร***

ศูนย์การเรียนรู้ผ้าทอกะเหรี่ยงครบวงจร บ้านค้างใจ เป็นหนึ่งในสถานที่ในเส้นทางท่องเที่ยวและเรียนรู้ดูงาน ที่จัดขึ้นโดยทีมพลังชุมชน อ.วังชิ้น เยี่ยมชมวิถีชีวิตจำลองของชุมชนพื้นที่สูง สาธิตการทอผ้ากะเหรี่ยงกี่เอวแบบโบราณ การปักผ้าโดยมะเดือย โดยชาวกะเหรี่ยงที่แต่งกายชุดพื้นเมือง โดยในปี 2567 คุณจันทร์เพ็ญ คำเหลือง ประธานศูนย์การเรียนรู้ เข้าร่วมอบรมโครงการพลังชุมชน จ.แพร่ เพื่อยกระดับการท่องเที่ยวเชิงสุขภาพอย่างเป็นรูปธรรม

คุณจันทร์เพ็ญเป็นชาวกะเหรี่ยงในหมู่บ้านค้างใจ เห็นความสำคัญของการอนุรักษ์ทอผ้ากะเหรี่ยง สะท้อนและอนุรักษ์วัฒนธรรรมที่ตกทอดมาจากบรรพบุรุษ จึงตั้งใจเผยแพร่ความรู้การทอผ้ากะเหรี่ยงลวดลายต่าง ๆ จนกระทั่งได้รับการสนับสนุนจากทางราชการ ปัจจุบันเป็นผู้อำนวยการศูนย์ผ้าทอกะเหรี่ยง และจัดตั้งศูนย์เรียนรู้ผ้าทอกะเหรี่ยงครบวงจร บ้านค้างใจ

***บ่อน้ำพุร้อนแม่จอก***

บ่อน้ำร้อนแม่จอกเป็นบ่อน้ำแร่กำมะถันที่มีความร้อน 80-90 องศา ในตอนเช้าจะมีหมอกควันที่เกิดจากไอน้ำลอยอยู่ ทำให้เกิดทัศนียภาพที่สวยงามบนเนื้อที่ 10 ไร่ ปัจจุบันองค์การบริหารส่วนตำบลแม่ป้ากได้เข้ามาปรับปรุงบริหารบ่อน้ำร้อนแม่จอกให้เป็นสัดส่วน โดยจัดทำบ่อน้ำแร่สำหรับลวกไข่โดยเฉพาะหนึ่งบ่อ จัดทำเป็นลำรางน้ำแร่ต่อจากบ่อน้ำแม่จอกไปทั่วบริเวณตลอดทางเดินสำหรับแช่เท้า และจัดทำห้องอาบน้ำแร่แบบส่วนตัวแยกหญิงและชาย นอกจากนี้ยังมีนวดแผนโบราณ ร้านอาหาร และของที่ระลึกจำหน่าย

1. **เส้นทาง : การต่อยอดเครือข่ายชุมชน ส่งเสริมอาชีพผู้สูงวัย**

***ไร่พนาวิทย์ (ศูนย์รวมผู้สูงอายุ)***



ไร่พนาวิทย์เป็นศูนย์จัดอบรมผู้สูงอายุของคุณพนารัตน์ เป็นพื้นที่เกษตร เช่น มะขาม ส้ม พืชสมุนไพร ส่งเสริมผู้สูงอายุให้มีรายได้เพิ่มจากการแปรรูปผลิตผลทางการเกษตร อีกส่วนหนึ่งเป็นเส้นทางท่องเที่ยวเชิงสุขภาพ ที่เชื่อมต่อกับเครือข่ายใน จ.แพร่ สำหรับให้นักท่องเที่ยวให้แวะมาทานอาหารพื้นเมือง เช่น ขนมจีนแบบสด ก๋วยเตี๋ยวเส้นสดน้ำอ้อย และเป็นแหล่งจุดซื้อของฝากของที่ระลึก

***ปลูกผักปลอดสารพิษ (บ้านคุณแม่ต๋อย)***



บ้านแม่ต๋อยอยู่ใกล้กับมินิมาร์ทพงษ์สุขรัตน์เฮ้าส์ เมื่อก่อนปลูกมะลิส่งขายให้ตลาด ต่อมาได้รับคำแนะนำจากคุณพนารัตน์ให้ปลูกผักปลอดสารพิษ ใช้พื้นที่ว่างเปล่าเพื่อสร้างประโยชน์และรายได้ นำผักที่ได้ขายให้ส่งให้ร้านมินิมาร์ทพงษ์สุขรัตน์เฮ้าส์

***มินิมาร์ทพงษ์สุขรัตน์เฮ้าส์ (ร้านของชำบ้านแม่ตุ่น)***



มินิมาร์ทพงศ์สุขรัตน์เฮาส์ ร้านขายของชำในชุมชน ที่ปรับเปลี่ยนรูปแบบการทำธุรกิจและการทำตลาด บริหารงานโดนคุณพนารัตน์และคุณแม่ เป็นจุดที่เชื่อมต่อกับชุมชนรอบข้าง โดยรับของมาขาย เช่น ไข่ ไก่ทอด ผักปลอดสารพิษ และผลิตภัณฑ์ในโครงการพลังชุมชน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*